burka
Store norske leksikon,Religion og filosofi,Religioner og livssyn,Islam,Ritualer og uttrykk i islam
Burka er en heldekkende kvinnedrakt av afghansk opprinnelse. Drakten består av en ankellang, løstsittende kjole med et hettelignende hodeplagg i samme stoff og farge. I dag masseproduseres burkaer i en karakteristisk, lys blåfarge. Hodeplagget har et heklet «vindu» foran øynene, som gjør det mulig å se ut. Slik skiller burka seg fra nikab, som ikke tildekker øynene.
Bruk Burka er en variant av den tradisjonelle kvinnedrakten i det gamle afghanske stammesamfunnet og er også i bruk i nordvestlige provinser av dagens Pakistan og deler av Sentral-Asia. Fra slutten av 1990-tallet har afghanske islamistiske grupper og partier, deriblant Taliban, pålagt kvinner å bruke burka eller tilsvarende plagg når de viser seg offentlig. Les mer i Store norske leksikon nikab hijab